經數: 一七七八

經名: 維摩經略疏卷第八

頁數: 六八一

上              欄

思議力用故身子以思議而問  天曰下二明

天答文爲三. 一明不轉. 二明轉. 三明非轉非

不轉. 正成此品觀衆生. 入空不空非空非不

空之三諦也. 一不轉者觀衆生. 從世諦如幻

等入眞諦. 如十九界等喩無有轉相. 亦如身

子上答天云解脫無有言說. 此卽上明眞諦

畢竟不可轉也. 二轉者. 眞永不轉還入假名.

引導衆生得有轉義. 如幻化等雖無定實不

妨假名亦得言轉. 如上觀衆生俗諦假名如

幻化等. 三非轉非不轉者. 轉不轉皆不可得.

轉故不同眞諦如十九界. 不轉故不同幻化

名字之轉. 離此二邊則非轉非不轉. 卽是中

道正觀. 如上觀衆生如無色界色等也. 但

與上文小不次第者. 上爲一向明入. 今明 轉

變. 與三觀相同也. 初明不轉文爲三. 一天

女問. 二身子答. 三彈呵. 一天以正觀譬顯. 反

問身子云. 我從十二年來心女人相了不可

得. 是觀因緣法性心男女相了不可得. 當何

所轉. 今言男女非止約人. 其相無量皆不可

得. 皆如幻化. 從因緣理尋無明行等本非男

女. [&FFFF]#倒妄見. 若有男女是爲二相. 觀因緣眞

理則無二相. 畢竟□得. 正報旣爾依報皆然.

如天陽地陰日陽月陰四時五行皆男女相.

大經云. 若以貪愛母無明以爲父. 卽是男女.

乃至出世定慧福智智度方便慈悲善心皆男

女義. 若觀因緣卽是佛性佛性卽是法性. 法

性眞理尙不見一. 何得有二. 尙不見世出世

法男女之相. 何得有人身二相也. 故天女云

觀十二因緣心女人相了不可得. 何得勸轉.

中              欄

又就世諦有三義. 故女不可轉. 一業不可轉.

於無明行造男女業. 業若不轉報亦不轉. 如

舍利弗爲男業所成. 蓮華尼爲女業所成. 雖

得羅漢斷子縛盡. 乃是轉因不轉現果. 業

若不謝決不可轉. 二神通不可轉. 如天女

以神通力變身子爲女. 若未捨神力魔外二

乘盡其神力無如之何. 三誓願不可轉. 如佛

法身菩薩隨諸國土. 應以女像得度者卽現

女形. 若衆生未度應終不轉. 衆生機息應女

乃轉. 將此三意反問身子何不轉女問也. 此

卽十二年觀女相了不可得. 當何所轉也. 譬

如幻師化作男女. 若有人問何以不轉女身.

此非正問. 今身子作此問者則非正問. 所以

還用此問以問身子. 爲正問不舍利弗至

所轉二身子領解. 幻無定相當何所轉. 卽是

身子自伏所問非也  天曰至女身三天女彈

呵. 因身子領解自伏問非. 卽便彈云. 一切諸

法亦復如是. 無有定相. 言一切者如上. 男女

陰陽定慧等一切諸法皆妄分別. 但觀因緣

心不可得. 當何所轉. 汝旣答云幻法無定. 云

何勸轉卽是禪呵  卽時下二明轉. 卽是轉故

名爲跋致. 深達轉性如空□得. 依隨世俗二

相不定從空入假. 名字分別. 得有轉義. 文爲

四. 一天自變爲身子問. 二身子以女像答. 三

天爲解釋. 四引佛語證. 一天自變爲身子.  轉

身子爲天女. 而用身子像問者. 卽是上明神

力爲女. 若不攝 神力不可轉義. 此表若業不

轉凡女不轉. 若機不轉應亦不轉  舍利弗

至女身二身子以女身答. 不知何所變者. 明

下              欄

身子三藏神力乃勝目連. 終是思議. 故不能

制菩薩神力. 故爲天所轉. 今不思議非思議

所知. 故云不知何轉也. 成上如前  天曰至

女也. 三天爲解釋. 天言舍利弗若能轉此女

身. 一切女人亦能轉者. 如身子爲通所持遂

不能轉. 一切女人爲業所持終不能轉. 若一

切女人不除業. 而能轉者則身子亦能轉也.

如舍利弗非女爲他神力變爲女身. 一切女

人而爲業力變爲女身. 雖現女四大五陰

因緣中心女相□得. 卽非女也. 今女女卽是

願力應爲女像. 衆生機緣若轉應亦轉也. 如

鏡對面現面. 面若不離像不可轉  是故至

非女四引佛語證. 如佛所說一切諸法非男

非女. 如世間男女乃至陰陽定慧一切諸法

皆非男女  卽時下三天攝神力. 卽是非轉

非不轉. 成上中道如前. 文爲四. 一攝神力復

舍利弗身. 問女相何在. 二身子答. 三天印成

中道非轉非不轉. 四引佛語爲證. 初文者表

一切衆生女業若謝則女身轉不見女相. 若

衆生機謝則應女亦謝無女相也. 次身子答

言無在無不在者. 女身色相雖滅不見有在

不在. 天曰至不在. 三天印可此言. 是會中道

之說. 成前觀衆生至源. 故印可也. 夫無在至

說也. 四引佛語爲證者. 非但稱會天意. 亦不

乖大聖所說  舍利弗下品之大段第五. 身

子問沒生. 此正顯不思議解脫出沒自在眞

應本[&FFFF]#. 思議則無沒者. 法身之本. 生者應化

垂[&FFFF]#. 正欲顯成觀衆生入空至一實諦. 窮源

徹本名之爲沒. 行三十二無緣大慈. 善根力

經數: 一七七八

經名: 維摩經略疏卷第八

頁數: 六八二

上              欄

熏受身利物. 名之爲生. 又解. 沒生卽是應身

垂[&FFFF]#. 非沒非生. 卽本法身. 此下問答皆是硏

究. 顯成淨名上說觀衆生義. 文爲四. 一身子

問. 二天女答. 三身子重問. 四天女解疑. 初身

子問. 正約三藏或用通意. 何者三藏明佛無

餘陸盡. 此但有沒而無生也. 藏通二乘亦沒

無生. 三藏菩薩旣不斷結. 爲化衆生雖沒而

更有生. 通敎菩薩旣異二乘. 二乘無願不受

後有. 但沒無生. 佛雖有願正習俱所. 但沒無

生菩薩雖斷正使有習有願故得有生. 今正

約三藏旣未斷結. 必應有生當生何處. 二天

答. 佛化所生吾如彼生. 答意者佛法身理本

無有生. 應同則生. 此如化生. 非結習生. 天得

法身亦應化生而非結習. 故言吾如彼生. 三

身子重問. 佛化所生非沒生也. 身子不知天

意在應化生. 乃取三藏. 謂佛報身能作化生.

化無體質無而□有. 無有定相. 捨此取彼. 菩

薩結業受生. 那云佛化所生. 故云佛化生非

沒生也. 上天以別敎應化答. 身子不曉猶執

三藏. 佛有報身能有所化. 故言佛化所生非

沒生也. 四天旣知其不曉玄旨. 卽以通意順

答. 一切衆生亦非沒生. 往來五道□皆如化.

非沒生者天亦是化豈有沒生. 此亦一往也.

意在法身應化. 至淨名述成眞應本[&FFFF]#其義

方顯. 是則佛化所生乃是應化. 天得法身隨

有所生皆是應化. 故非沒生也  舍利弗下

品之大段第六. 身子問得菩提久近. 卽顯圓

敎成道也. 文爲二. 一身子約藏通問的道久

近. 天約不思議眞諦答. 二身子約思議俗諦

中              欄

問. 天還約不思議眞諦答. 初中身子先問意

者. 汝旣爲利物何當道場八相成道. 次天答

卽反質有二意. 一者若舍利弗還爲凡夫. 我

乃當成菩提. 若言悟眞無生豈有爲凡之理.

我得圓眞之道. 已除別1惑豈可方依藏通八

相成道. 故云我得菩提亦無是處. 若身子見

思議眞更作凡夫. 我入不思議眞乃爲八相.

汝無是事我豈有之. 然羅漢能化爲凡夫非

眞凡夫. 法身成道亦非八相. 衆生應八相得

度卽現八相成道. 羅漢實不更作凡夫. 我得

無生亦實無八相. 此覆相□釋也. 次身子答

云. 我作凡夫無有是處. 天卽□云我得菩提

亦無是處. 所以作此□者. 若身子問法身究

竟成道. 此乃十住不見其始. 唯佛與佛乃能

究盡. 天設答身子時節久如. 如法華明大通

成道王子行因. 身子豈能知此八相. 祇得無

生卽能八相隨緣作佛. 何須致問. 次天自釋

言菩提無住處故無得者. 此是法身觀不思議

眞諦空無方所. 諸佛不能行不能到. 故說無

有得者  舍利弗言下二身子約思議俗諦問.

天還約不思議眞諦答. 初身子問言今諸佛

得菩提如□河沙者. 此將通敎俗諦八相爲

問. 故云如□河沙. 所以然者. 三藏不說有十

方佛. 雖有此意義不彰顯. 次天卽答云. 皆以

世俗文字說有三世之佛. 非謂眞諦而有三

世. 假名三世. 而眞菩提豈可世攝. 天因答卽

反質身子. 汝得羅漢道耶. 身子答. 無所得故

而得. 此如大品佛四句問善吉得道. 善吉答

不住四句而實得道. 此是絶思議俗四句見

下              欄

眞得道. 天曰諸佛菩薩亦復如是. 是絶不思

議俗四句. 見不思議眞得道. 所以然者. 天意

小乘思議得道尙以無得爲得. 何肉大乘不

思議得道而不絶四句無所得而得. 語類相

[&FFFF]#其意天隔  爾時下品之大段. 第七淨名

述成. 天女上答身子皆實不虛. 文爲四. 一久

値諸佛. 二遊戱神通. 三得無生忍. 四願隨意

現. 雖復身子硏問未能令義顯現. 故淨名述

成天女所答六義方顯也. 一已曾供養九十

二億佛者. 是順佛敎能觀因緣三諦. 故得栖

此空室以慈悲熏. 現天女像. 散如法華平等

供養. 表通惑已盡別惑侵除得文字性離不

思議解脫. 卽是述成天女答身子初問. 明若

離別惑華不著身. 亦述成答身子第二問. 明

思議不思議二脫不同. 二遊戱神通誓願具

足者. 述入瞻蔔林不嗅餘香. 亦述答第四轉

女身問. 如本願故現女身也. 三得無生忍卽

是述第六身子問久如得菩提. 天女答無所

得故而得卽是法身成道. 四以本願故隨意

能現. 敎化衆生. 卽是述第五身子問沒生. 天

女答如佛化生. 法身出沒本願應化眞應本

[&FFFF]#其義顯也. 問身子何故前問沒生次問得

道久如. 淨名述成. 何故前述法身成道次述

沒生. 答身子迷心而問絶事至理. 淨名以理

述成. 得無生忍卽得法身方有應用. 身子雖

有六問天女答無留滯. 正意猶爲難見. 故用

四義述成意乃分明

維摩經略疏卷第八

經數: 一七七八

經名: 維摩經略疏卷第九

頁數: 六八三

上              欄

維摩經略疏卷第九(小卷二十1四)

天台沙門湛然2述

佛道品

今明此品略用三意通釋. 一明此品來意. 二

釋此品名. 三入文解釋. 初明此品次觀衆

生品來者. 前品正明通相入空. 正成問疾品

通敎從假入空. 調伏界內有疾菩薩. 兼成室

外爲國王長者說法. 已如前說. 今此品次明

通相從空入假觀. 明非道之道非種之種非

眷屬之眷屬. 此卽不有而有. 正成問疾品明

別敎通相從空入假觀. 調伏□沙實疾菩薩.

上文云以無所受而受諸受. 未具佛法不應

滅受取證也. 亦兼3爲室外呵諸大弟子. 不能

於諸見不動而修三十七品. 以五逆相而得

解脫等. 故有此品來也. 次釋此品名. 言佛

道者佛以覺爲[&FFFF]#. 自覺覺他名之爲佛. 道以

通達爲義. 所覺之理能通觀智從因達果名之

爲道. 此以智理標名故云佛道品. 正如此品

用非道之理卽是佛道. 是以淨名答文殊云.

菩薩行於非道通達佛道名爲佛道. 言非道

者大論云十二因緣有三種道. 一煩惱道. 二

業道. 三苦道. 煩惱卽無明愛取三支. 業卽行

有二支. 苦卽識名色六入觸受生老死七支.

此之三道皆非佛道故言非道. 非道之理卽

是諸佛實相智慧功德之理. 理卽是道故說

非道卽是佛道. 問此品不約因緣明義. 何得

約因緣三道爲非道也. 答一切非道不出此

中              欄

三. 何者十界攝一切九皆非道. 唯佛法界名

4爲佛道. 此經明不思議佛道故九界非道皆

是佛道. 是九界道中六道是有爲十二緣. 三

乘是無爲十二緣. 卽世出世二邊之道各有

三道. 不能通相從空入假順入不思議解脫

之道. 故皆非佛道. 但此品不別明菩薩是非

道者. 以有四敎菩薩道故. 別圓入中卽是佛

道. 復次方便菩薩皆有悲願快順佛道. 故不

簡出. 實非佛道. 若是佛道淨名何故呵四菩

薩八千之徒. 復次此品明遍入諸道斷其因

緣. 豈不入方便敎菩薩斷其有爲無爲緣集.

問若佛是能覺智. 道是所覺理者. 此非道之

理卽佛性理不. 答如所問也. 問若卽是者佛

性有三. 謂正緣了. 非道亦得是三因不. 答亦

如是具如玄義. 何者苦卽正因煩惱卽了因

業卽緣因. 故大經云十二因緣名爲佛性. 佛

性不出三種. 因名三種佛性果名三德涅槃.

何者苦卽法性五陰. 屬正因佛性. 故大經云

無明有愛是二中間則有生死名爲中道. 中

道者卽是正因. 若轉無明爲明是則由惑有

解. 卽是了因. 若轉惡爲善則由惡有善. 卽是

緣因. 故知三種非道之理卽是三種佛性之

理. 故淨名言行於非道通達佛道. 問諸師多

云此經未明佛性. 何得引涅槃明十二因緣

是佛性義以釋此品. 答大經云若言十一部

經不明佛性非謗佛法僧. 若說十二部經不

明佛性卽謗佛法僧. 今此方等具十二部. 何

得言不明佛性. 問此經始終無佛性名. 何得

說言明佛性也. 答此品淨名說非道爲道. 文

下              欄

殊說非種爲種. 種性卽是眼目異名. 如天帝

釋豈異□尸. 若謂不作佛性名說. 不5開佛性

義者. 有經不以二諦名說亦應不*開二諦. 何

得言諸佛常依二諦說法  問若佛性有三種

亦三不. 答如所問. 故此品文殊言有身爲種

六入爲種. 卽苦道正因種性之異名也. 無明

貪□等爲種. 卽煩惱道了因種性之異名. 十

不善爲種. 卽業道緣因種性之異名也. 種性

之與性義實相6映. 故法華云唯有如來知此

衆生種相體性. 卽其義也. 問種以能生爲義

義*映無常. 性以不改爲義. 義*映於常. 此二

義別何得言*映. 答緣了*映種不足致疑. 但

正因*映種義似有乖. 深心其致亦相*映也.

如眞非因果說爲正因. 是則非因性爲正因

性. 何以不得非因種說爲正因種子. 問若此

經明如來種與涅槃佛性同者. 何故言若見

無爲入正位者. 不能復發菩提心也. 猶如根

敗. 種義可斷佛性之義則不可斷. 何以得同.

答此帶方便明種性義. 於利根菩薩卽是究

竟. 二乘不了故須呵折. 呵折其聲聞密有發

理. 故法華云. 而昔於菩薩前毁□聲聞樂小

法者. 然佛實以大乘敎化. 卽其義也. 問十二

因緣法性皆是正因. 觀因緣智通是了因. 助

修之善□是緣因. 何以偏判各有所屬. 答義

有通別. 若如所問乃是通義. 別對不爾. 法性

五陰有無明惡業卽成生死五陰. 如陰氣起

水結成水. 無明轉爲明不善成善. 卽顯五陰

成五種涅槃. 如陽氣起則水還成水. 問無明

煩惱豈是智性. 答文云不入煩惱大海不得

經數: 一七七八

經名: 維摩經略疏卷第九

頁數: 六八四

上              欄

無上智寶. 十地論師說. 七1識是智識. 攝大

乘說七識但是執見識. 諍論云云. 皆由不達

了因種性義也. 六識不達起諍亦爾. 問若爾

般若法華明佛性不. 答此方等經尙有此義

肉般若耶. 故大經云言佛性者有五種名. 所

謂佛性般若首楞嚴金剛三昧師子孔三昧.

又大經明成大果實見如來性. 引法華八千

聲聞得受記別成大果實. 如秋收冬藏更無

所作卽其義也. 觀心者若知一念十二因緣

具十界三道之理. 卽三如來種三種佛性. 是

則三道非道不障三德. 如世伊字諸法亦然.

是不思議智理卽是非道. 通達佛道故名佛

道品也  爾時下三入文2文爲三. 初明佛道.

二明如來種. 三明眷屬. 此三辭異意同. 皆是

通相入假觀也. 若就覺知非道之理通達無

壅名爲佛道. 此理顯理能生如來名如來種.

所生福慧自行二嚴. 能生法身及諸功德. 卽

以此爲眷屬. 若是化他皆假名無壅. 三文雖

殊同是通相從空入假. 故大品云. 菩薩能以

一切道起一切道種名道種智. 卽是從空入

假智也. 初文爲四. 一文殊略問. 二淨名略答.

三文殊重問. 四淨名廣答. 初文所以3住此

問者. 假名分別佛道無量蘊在非道. 初心菩

薩聞問疾品明不思議通相入假[&FFFF]#之能知.

故問菩薩云何通達佛道  維摩至佛道二淨

名略答者. 菩薩以無所受而受非道諸受. 卽

行於世出世二邊非道. 通達佛道者. 達此二

邊卽是佛道. 復次世間非道卽是愛見. 愛卽

魔非道見卽外道非道. 出世非道者. 卽二乘

中              欄

四門等種種諸門. 具如上釋從空入假明諸

受也. 此世出世皆名非道. 菩薩以無所受爲

欲通達非道之受而受諸受. 自行化他. 入假

分別藥病. 未具佛法終不滅受取證. 卽能通

達一切佛道. 故上問4病品云諸魔外道皆吾

侍也  又問至非道三文殊重問. 所以重問

者以向答意玄時衆未解故重請廣說  答曰

下四淨名歷別廣答文爲八重以明非道. 一

約無間因果二約色無色界三約三毒四約

十弊. 五約二乘六約人間諸惡果報七約入

無餘八總結. 初約五無間因果明非道者. 菩

薩入假爲利衆生示五逆因受三途果. 雖爲

此事而無惱□. 卽是通達佛道. 何者觀此五

逆因緣生心從假入空尙不見逆心. 肉有逆

果. 以無所受爲物而受逆心逆果. 此五逆心

卽是無生. 卽阿字門. 謂諸法初5不生故亦是

無垢三昧. 若知諸法不生卽具一切佛法. 如

一微塵中有大千經卷. 逆心亦爾. 具足世出

世法. 頓漸道品一切佛法十心數十弟子起

十法門. 莊嚴雙樹枯榮之敎具在一念五逆

生死心中. 故言行於非道通達佛道. 此卽三

道五逆之因卽是煩惱道業道之非道. 三途

之果卽是苦道之非道. 今取最惡因果尙通

達佛道. 其餘理然. 故言菩薩行五無間而無

惱□. 卽是通達佛道. 本無逆業而行逆者. 卽

是以無所受而受諸受. 通達佛道卽是未具

佛法. 自行化他未滿不應滅受而取證也. 菩

薩於逆如是. 通達具一切法卽是自行. 示行

此事卽是化他. 示有二種. 一者示懺. 如□王

下              欄

未受惡果. 而心懺法令無數人發菩提心. 二

者不懺. 如調達乃至入大地獄. 阿難隨目連

往看勸令懺悔調達. 答言我受此苦如第三

禪樂. 是爲行於非道爲利一切. 又非惡無以

顯善. 是故調達無數劫來常共釋迦行菩薩

道. 一行佛道一行非道更相啓發. 如法華所

明. 至于地獄而無罪垢卽約果也. 此是無垢

三昧破地獄有. 入此三昧一切三昧悉入其

中. 如調達在地獄語目連言. 若汝更爲凡夫

我當出此地獄. 又如婆藪雖在地獄敎無數

人. 得出地獄聽方等經. 若自有罪何能如是.

良由雖處地獄無有罪垢而能利他. 出于地

獄卽是行於非道而無罪垢. 卽是入無垢三

昧通達佛道. 本無地獄之業而至地獄者. 卽

是以無所受而受不取證也. 自此已去皆須

取問疾品以無所受而受諸受文. 來對行於

非道之語. 歷一一句皆類此也. 至于畜生無

有無明□慢等過者. 如大象□□□鳥相敬

因以化人. 卽是入不退三昧通達一切佛道.

至于餓鬼而具足功德. 如請觀音云. 現身作

餓鬼手出香色乳. 卽是入心樂三昧通達一

切佛道 行色至爲勝二明行上界非道通

達佛道. 所以約上界者. 此二界是世間善. 若

因中生著是菩薩縛. 若受果報卽長壽天難.

卽非佛道. 菩薩從假入空以無所受而受此

因果. 不以爲勝. 以非出世觀練[&FFFF]#修之勝法

也. 而於此非道修白色三昧乃至我三昧等

十一三昧. 未6是自行化他一切佛法. 終不滅

受取證卽能通達佛道也  示行至其心三明

經數: 一七七八

經名: 維摩經略疏卷第九

頁數: 六八五

上              欄

示行三毒. 卽是煩惱非道而通達佛道. 以無

所受而示行貪欲非道. 離諸染著卽是無漏

禪定之佛道. 示行嗔□非道. 無有1□卽是修

法緣無2緣之佛道. 示行愚癡非道而以智慧

調伏. 卽是三智之佛道. 若未具佛法不滅三

毒之受而取證. 是爲通達佛道. 故諸法無行

經云. 貪欲卽是道□癡亦復然. 如是三法中

具一切佛法  示行至他敎四約十弊非道通

達佛道. 此十亦多是煩惱亦有是業. 義推可

知. 若以無所受而受十弊. 入假修十波羅蜜

未具佛法. 終不滅十弊受而取證. 卽能通達

一切佛道. 問八蔽八度如文可解. □慢對願

諸煩惱對力其義如何. 答□慢輕他. 3若不發

願4豈能作5□梁令他履踐. 若不轉煩惱豈能

和光不染常淸淨也  示入至衆生五明行二

乘非道通達佛道. 二乘比空故有無爲緣集十

二因緣三道非道. 菩薩以無所受受二乘比

空之受. 而能從6非道通達佛道示作聲聞. 爲

衆生說未聞法. 如身子善吉若作支佛. 大悲

敎化如大迦葉. 未具佛法終不滅二乘受. 而

通達佛道. 故法華云知衆樂小法而畏於大

智. 是故諸菩薩作聲聞緣覺少欲厭生死實

自淨佛7土   示入至因緣六明示受人間果

報苦道非道通達佛道. 此有八句初七示受

人間報. 後一總明現入諸道. 前七是受四天

下諸受. 此諸果報皆是非道. 而從空入假修

如幻等四種三昧. 未具佛法終不滅此諸受

而取證也. 後一句現遍入諸道而斷其因緣

者. 世間諸道不出其六. 此文未明修羅六欲.

中              欄

若受此道亦是苦道非道. 而修8歡喜三昧及

不動等六種三昧. 未具佛法終不滅此果報

受而取證. 卽能通達佛道. 言斷其因緣者得

二十五三昧. 能破二十五有卽是斷其因緣.

復次現遍入諸道卽是遍入十法界道. 斷其

因緣者斷四敎菩薩因緣三道  現於至生死

七明現二種涅槃非道通達佛道. 上明二乘

有爲功德. 今明二乘無爲功德. 皆是非道. 又

上但說二乘今兼三乘入二涅槃皆非佛道.

除圓妙覺示現其餘皆有無爲緣集三道非道

若應以三乘滅度而得度者. 卽現三乘而不

斷生死者. 菩薩大悲處於生死. 通達生死非

道卽是佛道豈可斷也  文殊至佛道八結成

佛道義. 菩薩若能行前七種明於非道之理

具一切佛法者. 卽是通達佛道也   於是下

二明如來種. 所以淨名問文殊者. 上文殊問

淨名答非道爲佛道. 今淨名問文殊答非種

爲如來種. 此二大士互爲賓主之儀. 爲欲顯

上所明行於非9空入假. 其理幽玄諸未悟者

多生疑怪. 今淨名問如來種. 欲顯非道佛道

令義分明. 若知三道是如來種者卽能通達

非道是佛道也. 文爲五. 一淨名問. 二文殊答.

三淨名重問. 四文殊解釋. 五大迦葉稱嘆領

解述成. 初問何等爲如來種者. 正爲成非道

爲道  文殊師利下二文殊答. 卽是以非種

爲種. 何者上淨名以非道爲道. 恐時衆生解

故問種義. 今文殊答以非種爲種. 理趣快同

顯成向說之玄旨也. 言如來種者大論云如

法相解. 如法相說名如來種. 若如十二因緣

下              欄

三道法相解者. 卽是如來種. 何者離三道之

外更無如來種. 三種種者一正因卽苦道. 二

了因卽煩惱道. 三緣因卽業道. 前文具明言

如來者. 如此因緣三道法相. 而解而說故名

如來. 今文殊答還依如來所解而說. 故說三

種非種爲如來種. 以成淨名所答三種非道

爲佛道也. 言如來種者種旣有三. 如來亦

三. 一法佛如來二報佛如來三應佛如來. 如

法華明皆是一相一種卽正因種. 如智論明.

諸智慧門爲種卽了因種. 又法華明彈指散

華佛種從緣起. 卽緣因種. 種以能生爲義亦

種類義亦種性義. 能生義者若不能生不名

爲種. 以此三種能生三佛. 從微至著終于大

果. 卽能生義. 種類義者若此三種非佛種類.

此外更無同類之法. 種性義者性名無改. 此

之三法從初至後不斷不滅. 必致三佛三德

之果故名不改. 今約衆生明種不出此三. 由

煩惱潤業受身有苦. 三無前後亦非 一時. 不

縱不橫. 若附性明義. 以眞性爲正因種智慧

爲了因種. 萬善爲緣因種. 此多約斷惑得解

離生死得涅槃除惡有善. 此約思議明種非

今經意. 若除惑得解則無了因種. 如此火從

薪起薪盡火滅. 故二乘斷結盡便無佛慧之

因. 故不能成一切種智失了因種. 若除惡有

善惡盡則不能生善豈有緣因種. 故二乘無

惡失緣因種. 若離生死入無餘滅不受生者

豈有正因種. 故大經云. 或有佛性. 闡提人有

善根人無. 闡根具有煩惱諸惡受生死身. 卽

是以惡爲緣因性. 善人無此惡中之性故云

經數: 一七七八

經名: 維摩經略疏卷第九

頁數: 六八六

上              欄

無也. 善人有者已有善法緣因也. 闡提無此

故云無也. 二人俱有者有正因性. 二人俱無

者無了因性. 若約識爲義六識是緣因種善

惡□是六識所起. 離六識外則無惡無善. 無

緣因種七識是了因種. 惑之與解皆是七識.

離七識外則無惑無解. 八識是正因種. 無八

識則無生死涅槃. 眞諦云. 有第九識是眞識.

八識猶是虛妄生死種子所依. 若地論師用七

識斷六識. 知障滅八識眞修方顯. 此須中論

四句□破. 今經明不思議種以非種爲種. 故

以身等煩惱不善皆如來種. 如蜂作蜜雖採衆

華不以便利蜜終不成. 故知便利皆是蜜種.

今不思議亦爾. 非但法性智慧善法是三佛如

來種. 只此三道是三如來蜜種. 對之可知. 若

菩薩硏修此三種理分得相應名習種性. 此

心增長名性種性. 虛通無滯名道種性. 深見

分明名聖種性. 三種等修名等覺性. 三至妙

極名妙覺性. 此三種性非前非後亦非一時.

不縱不橫如世伊字首羅三目. 就文殊答文

有六段明如來種. 一略約苦道. 二廣約煩惱

道. 三重廣約苦道. 四重略約煩惱道. 五約業

道. 六約煩惱總結. 今就前五文三義分別. 初

有身六入七識處. 此三是正因如來種. 次無

明有愛三毒四倒五蓋八邪九惱. 此六是

了因如來種. 後十不善是惡業卽緣因如來

種. 若就通論一一皆是三佛如來種. 然衆生

受身雖以業爲因. 若無煩惱則不得生. 三種

亦爾. 雖有正因若無了因導緣因助顯正性

三佛不得生長. 由慧達煩惱以導緣因. 三因

中              欄

成就法身顯現. 故文殊云. 煩惱泥中有佛法

耳. 有身爲種者. 身卽五陰陰卽法性. 法性色

法性受想行識卽正因種也. 又身爲種者. 能

生福慧故說爲種. 若斷五陰卽斷佛種. 此卽

非種爲種. 菩薩以無所受而受此身. 若未成

就自行化他一切佛法終不滅身而取證也.

卽是從空入假明不思議種義. 何者迷身則

有六道生死種. 解身則有四聖人種. 故有十

法界種也. 若滅身者無一切種. 菩薩如是觀

身見一切種卽如來種. 如人眼□苦1痛失明.

2若諸拙師針灸藥塗雖得痛止. 而眼根毁壞

永不見色. 無如來種. 若人患眼不壞眼根若

遇幻師禁[&FFFF]#痛愈眼根淸淨. 此喩凡夫雖具

煩惱猶有反復種義不壞. 是故身爲如來種

也  無明至爲種此四是二廣約煩惱道爲如

來種. 過去煩惱爲無明現在煩惱名愛. 觀此

二世煩惱如虛空不可盡卽是了因如來種.

亦是三佛如來種也. 貪□癡爲種者. 三毒猶

是過去無明現在有3受. 亦各出三毒. 若離取

我卽具等分出生八萬四千塵勞. 若如是知

故名爲種. 四[&FFFF]#倒者別門明義. 迷色起淨倒

迷受起樂倒. 迷心起常倒迷想行起我倒. 能

生念處正勤如意根力覺道故爲種也. 五蓋

者貪欲嗔□睡眠掉悔疑. 能生根本觀練[&FFFF]#

修諸禪三昧故爲種義. 旣知別義於通無滯

六入爲種七識處爲種. 三重約苦道廣明正

因種. 六入卽是約報身苦道. 如鴦掘云. 此之

六根於諸如來常具足無減修了了分明見. 亦

如法華明. 父母所生淸淨常眼等得六根淸

下              欄

淨卽是六根相似相現. 故華嚴明十種六根.

因是得入如來六根. 故知淨是如來種義. 七

識處者. 什師云欲界人天爲一. 三禪三空爲

六. 合七識住. 所以然者. 三惡苦多識不樂住.

第四禪識色微故. 又以無相天故識不樂

住. 第四無色以非4相法微故識不樂住. 隨識

樂住卽是法性 八邪至爲種四重約煩惱道

爲種. 八邪如前迦葉章明. 不捨八邪而入八

正卽是種義. 九惱者約三世違情是生嗔之

緣. 謂此人現世惱我惱我親歎我怨. 過未亦

爾. 是爲九惱. 若有方便是生慈緣. 故得是如

來種  十不善道爲種五約業道明如來種.

十不善則5攝得五逆. 因惡生善卽有十善. 若

能生十善卽生三不護三密示現三業隨智慧

行等如來功德. 故卽是種也  以要至佛種

六總結成如來種. 煩惱不善不出見愛. 以此

往收故一切不善皆在其中. 皆是如來種也

曰何謂也三淨名重問  答曰下四文殊答文

爲二. 一正答二譬顯. 初正答言. 若見無爲入

正位者卽是斷如來種. 不能行於非道. 以滅

受取證故不能發三菩提心. 所言若見無爲

入正位者. 苦忍初心卽是見諦名之爲見. 見

諦惑盡終不更起. 卽是一分數緣無爲卽是

正位. 若見惑斷卽見煩惱如來種斷. 是人遠

至七生畢竟不受後身. 則界內三道非道之

種究竟永斷. 故不能發三菩提心入假行道.

自利利人學一切法. 行於非道通達佛道成

三佛種  譬如下二譬說文爲四. 亦可通譬

上明種義. 亦可別譬. 別譬爲二. 初三別譬三

經數: 一七七八

經名: 維摩經略疏卷第九

頁數: 六八七

上              欄

種後一總譬. 就別譬爲三. 一□泥出華譬煩

惱道爲了因種. 次糞壞生芽譬不善業道爲

緣因種. 次起身見譬苦道爲正因種. 達五陰

卽正因性. 後入海總譬煩惱等三種能生三

種法身. 如下巨海則得智寶. 譬如高原者. 高

原本合水有泥. 以決去水是故無泥華不得

生. 明二乘人本有煩惱種. 以卽斷故如高原

無泥不得生華. 此約入正位無煩惱不得發

菩提心  又如至佛法二譬入正位者得道共

戒. 斷三惡道不善業無惡業種不生佛法. 問

此中言糞壤之地乃能滋茂. 大品云空中種

樹. 二意明入假云何. 答一往似異大意則同.

此明菩薩達不善理能生佛法. 惡法爲種資

成法身. 故約糞壤以明入假. 大品卽是不

斷而斷. 斷惑入空能從空入假. 學一切佛法

化度衆生. 如世術力能空中種樹. 故約空明

入假. 若作此解二乘已有入假之義. 但其未

悟不能改觀. 至法華中方得會入. 大品會法

不會其人  起於至法矣三譬入正位者若無

身見則身因滅. 無三惡種. 不得發菩提心行

菩薩道  是故至智寶四總譬二乘無煩惱等

三道可入. 卽無一切智等佛法寶也  爾時

下五明大迦葉稱嘆領解文爲三. 一正稱嘆

領解二譬顯三自鄙. 所以迦葉稱嘆者. 以

文殊善說非種顯不思議如來種其理幽玄故

也. 領解二意一領塵勞之疇爲如來種. 二領

見無爲入正位者不任發菩提心  譬如至志

願二譬顯此譬. 但顯領入正位者不任發心.

有開譬合譬如文  是故至道意三迦葉自鄙

中              欄

文爲二. 一正自鄙二所以下釋自鄙意. 如文

爾時下品之大段第三明法門眷屬. 亦是

成前道及種義. 何者法門無量隨其義便則

有親善. 卽是眷屬. 此皆是無名相中假名分

別以成假名佛道及種. 復次前觀衆生品明

觀衆生入空徹源. 而有無緣慈悲喜捨. 爲顯

此義故天女1忽. 現對身子闡揚不思議眞空

解脫妙理. 次此品明行於非道通達佛道入

假自行化他. 雖受諸受而無所受. 能於塵勞

達如來種. 是故普現色身. 因問眷屬顯成入

假通達佛道種種法門皆是2眷屬. 文爲二. 一

問二答. 初問言普現色身者卽有三義. 一普

現內色二普現外色三普現內外色 . 一內色

者若如法華明身根淸淨. 十界依正於身中

現. 猶如淨鏡現諸色像. 二外現者亦如法華

普門示現隨機不同現十界色. 三內外現者

如大集明. 觀己身衆生身佛身悉現己身. 亦

見己身衆生身現佛身中. 衆生身中亦如是

皆如影現. 卽是色入法界海也. 菩薩住此普

現之身. 表成上文入假之義無所不現. 前後

相成令義易了. 故普現色身. 因致問眷屬. 大

士若是生身應有生身眷屬資生. 若是法身

卽有諸法以爲眷屬. 何故室空不見生身眷

屬. 亦未聞說法身眷屬法門. 致有斯問. 眷

屬資生爲在何所. 就問爲二. 一問眷屬二問

資生. 如文於是下二淨名答有四十二行偈

爲四. 初十二行正答法身眷屬資生. 卽是自

行. 二從雖知無起滅去二十七行明菩薩入

假權智無方大用. 成前非道及種□爲化他

下              欄

入假權用. 三兩行結嘆自行化他. 四一行斥

破二乘. 初文爲三. 初四行明眷屬次七行明

資生具三一行結自行德滿. 初答者. 若是法

身實相則無分別. 何有親[&FFFF]#正爲入假. 故約

法門以明眷屬. 關河舊解. 外國無父母宗親

眷屬非爲貴人. 今約此解仍爲理釋. 言無眷

屬是賤人者. 卽是二乘偏眞陸斷. 無智度母

善權父萬行功德眷屬. 故法華以窮子爲譬.

若是大乘法身眷屬臣佐吏民倉庫衆多. 淨

名卽是佛法貴人. 故以偈答言有眷屬也

智度卽是實智. 實智有能顯出法身之力. 如

母能生. 方便是權智. 權智外用能有成辨如

父能成. 若就此經辨父母者. 如觀衆生品徹

照三諦契當眞如名實智母. 此品明行於非

道通達佛道. 遍入塵勞成就佛法卽是權智

父. 故金剛般若云. 如來善護念諸菩薩卽實

智母. 善付屬諸菩薩卽權智父. 菩薩從初修

此二觀得入中道. 雙照二諦是權自然流入

是實. 將此權實無受而受具足佛法. 不證妙

覺終不滅受息此權實而取證也. 又行非道

是權達佛道是實. 因此二智遍入塵勞爲如

來種. 譬如初生常爲母護. 至年長大父付家

業. 菩薩安住世諦. 初出胎時用權實智入空

入假. 乃至妙覺未曾捨離權實父母. 一切衆

導師無不由是生者. 如世天地二氣交合萬

物得生. 又如和合則有託胎. 借此以肉. 權實

二智若不合者則菩薩法身智慧不生. 權實

若融法身則顯. 故言一切衆導師無不由是

生. 約觀心者觀心卽空爲實智卽假爲權智

經數: 一七七八

經名: 維摩經略疏卷第九

頁數: 六八八

上              欄

非空非假卽入聖胎. 觀道分明豁爾相應見

於中道卽是出胎. 如是乃至未入妙覺皆名

佛子. 故云普賢眞佛子. 若登妙覺卽沒子名

但稱爲佛. 大論云稽首智度無子佛. 法喜以

爲妻者. 如世之妻策使稱懷. 若菩薩通達非

道之理境智相稱. 能生法喜稱悅情懷. 故有

種種出假之用1心慈悲. 爲女者指上三十二

種慈爲女也. 慈與悲相扶故同女也. 善心誠

實男者指上觀三諦理. 順入實相一心能具

萬善. 權假化物如男幹事. 畢竟空寂舍. 舍有

遮弊安身之能. 畢竟空理遮二愛見. 法身栖

處故爲舍也. 弟子衆塵勞卽是上來三毒等

分. 八萬四千塵勞轉爲八萬四千三昧陀羅

尼波羅蜜. 若似若眞皆爲佛事. 如轉弟子以

成賢聖. 道品善知識. 若修中道品卽知中正.

識二邊邪得成正覺. 諸度法等侶. 五度及八

萬四千彼岸法門. 是福智度. 是慧二種莊嚴

兩輪等故名爲等侶. 四攝爲妓女. 妓女本娛

情悅慮引諸觀者. 四攝能順物情引受學者

故爲妓女. 歌詠誦法言. 眞樂自樂樂他. 誦經

說法亦自樂樂他  總持之園苑至戒品爲塗

香二明資生之具. 總持之園苑. 園持華果遮

他盜竊令不失落. 陀羅尼亦爾. 持善因果遮

諸惡法. 林樹是覆蔭淸□. 諸無漏法無煩惱

契. 卽淸□義. 覺意卽七覺. 七覺調停生眞智

因華. 故大論云無學實覺此七能到. 故以爲

華. 解脫果者卽是不思議解脫妙覺果滿. 八

解浴池八背捨八解脫如前分別. 入九定證

眞成八解脫八背捨. 修成在九定. 定滿如水

中              欄

滿. 八解如池. 七淨華者一戒二心三見四斷

疑五分別六行七涅槃. 戒淨是正語業命. 心

淨是精進念定. 見淨是正見正思惟. 斷疑淨

是見道. 分別淨行淨是修道. 涅槃淨是無學

道. 別圓見思例皆得稱七淨華也. 菩薩在因

皆名爲華. 浴此無垢人此約別圓. 若藏通界

內事惑垢盡名無垢人. 猶有□沙界外理垢

是故須浴. 界內解者. 慧解脫羅漢已斷分段

之垢亦是無垢. 更修八解除無知垢故須浴

也. 象馬五通馳菩薩習未盡無漏盡通. 又云

界外正使未盡猶名五通. 如意通荷負衆生

力大如象. 餘通如馬. 周遍十方一念卽到故

言馳也. 大乘以爲車實相爲車體. 二智爲能

乘. 至薩婆若中住. 調御以一心法界一相常

在一行三昧. 遊於八正路無作八直道也. 相

具以嚴容衆好飾其姿. 不同三藏所明相好.

法身自有實報大相小相. 光顯法身爲嚴飾

也. □愧之上服佛性中道. 是第一義天. 菩薩

見佛性未了了故. □第一義天. 諸佛是無上

行人. 愧此勝人名爲愧人. 覆不□心名之爲

服. 又服者忍二邊惡不辱中理. 是忍辱衣也.

深心爲華□. 進入萬行圓因卽最上因. 如□

嚴首. 七財者. 一聞二信三戒四定五進六捨

七□愧. 聞者十地聽法. 如雲持雨十方 佛說

法一時能持故名聞也. 信者深信堅固猶若

金剛卽圓因也. 戒者十地所得眞戒. 經言唯

佛一人具淨戒. 餘人皆名汚戒者. 定者卽首

楞嚴等定也. 進者念念流入薩婆若海. 捨者

常行捨行. □愧者如前說. 如所說修行者. 言

下              欄

行相應所行如所說能到彼岸. 敎授以滋息.

說法利人普潤一切. 化功歸己卽是滋息. □

向爲大利. □因善向果. 得常住三寶故云大

利. 四禪爲床座. 如床離於下濕避諸□□. 世

間四禪離欲愛2法覺觀毒□. 從淨命心修則

有支林功德. 邪命心修則墮鬼道. 菩薩出世

四禪一切皆攝. 功德叢林無不悉備. 休息諸

行能離二死煩惱毒□. 若邪命修則墮二地.

淨命修之則契中道. 寂滅安樂故言四禪爲床

座也. 多聞增智慧以爲自覺音. 外國用音樂

覺悟於王. 今多聞智慧覺悟心王. 自覺覺他

也. 甘露法之食. 用眞修之智契實相甘露名

爲法食. 大經云汝諸比丘未得大乘法食. 解

脫味爲漿. 脫是定名. 定卽是水水卽漿也. 淨

心以□浴觀理懺悔. 卽心水澄淸浴除罪垢之

煩惱也. 戒品爲塗香作無作善資[&FFFF]#法身

□滅煩惱賊一行三結. 自行因成則□滅煩

惱. 見眞界內賊滅. 見中界外賊滅. 勇健無能

逾. 住首楞嚴健相三昧. 降伏四種魔者. 具如

前嘆菩薩已明. 勝幡建道場. 若衆生□邪歸

正道機純熟. 菩薩卽坐道場因圓果滿. 若觀

心者擧足不足無非道場來具足一切佛法

雖知無起滅下次二十七行明通相入假權智

無方. 亦是住平等法界赴緣利物. 文爲三. 初

兩行入假供養諸佛. 二一行入假淨佛國土.

三二十四行明入假成就衆生. 初兩行者雖

知無起滅. 入但空無生不可得空無生. 而能

權巧出假. 普示界內外生死衆生供養諸佛

雖知諸佛國一行二明通相入假淨佛國土.

經數: 一七七八

經名: 維摩經略疏卷第九

頁數: 六八九

上              欄

如前佛國品釋也  此下二十四行明通相入

假權智成就衆生. 文爲五. 一入假覺悟衆生.

二入假敎用世法. 三入假拔物災難. 四入假

濟惡道苦. 五入假同事利物  初諸有衆生

類下五行正明成就衆生入假權巧覺悟群生.

如文可解. 經書禁[&FFFF]#術下二行二明入假以

智法敎示衆生而不墮邪見  或現日月天下

五行三明入假拔衆生災難. 或現諸天及作

地水者. 以假權變作勝正報及以依報. 自在

能救三災之難. 三災如文  一切國土中下

二行四明入假拔地獄畜生之苦. 亦應拔餓

鬼苦. 文略義兼. 示受於五欲下十五行五

明入假同事利物. 皆爲引入佛道善權方便.

稱機無爽   如是道無量下二行三1嘆結. 入

假權巧緣起之用. 自行利物非可具說  誰

聞如是法下一行四結斥二乘凡夫. 肖似也

類也善也. 菩薩是佛子似佛. 是佛種類善順

佛心. 若聞此說能卽發心. 二乘無大根性

則不似. 2非佛非佛種3類不順佛心. 聞此不

思議解脫入假權巧. 不能發無上道心故云

除彼不肖人也. 癡冥無智者是底下凡夫無

大乘善根人也

維摩經略疏卷第二十六

入不二法門品

一釋品來意二正釋品三入文. 初來意者一

成前觀衆生品入中道. 二成前問疾品圓敎

有疾菩薩慰喩. 三成問疾品有疾菩薩中道

正觀而自調伏. 四成室外菩薩品用圓中道

彈諸菩薩. 是則成前四義. 同令入今不二法

中              欄

門. 二釋品者. 然門有多義. 入亦不同. 今略.

明十種四句簡其同異. 第一四句者. 一偏門

入偏理三藏三乘也. 二圓門入偏理三乘聞

圓而入偏者是也. 三偏門入圓理. 二乘根敗

高原不論入義. 三藏菩薩不妨論入. 四圓門

入圓理卽入佛慧. 菩薩是也. 後二句是今入

不二法門. 第二四句者一次第門入次第理.

別敎菩薩入初地者是也. 二次第門入圓理.

別敎菩薩入初住者是也. 三圓門入次第理.

圓菩4薩入初地者是也. 四圓門入圓理. 圓菩

薩入初住者是也. 雖復四句5更互由根性不

定. 而同入中道. 故皆同入今不二法門. 第三

四句者. 一敎爲理門聞敎悟理故. 二理爲敎

門. 由理識敎故. 三敎爲敎門. 若人聞一句通

達無量義故. 四理爲理門從理進入故. 始從

初住乃至妙覺. 故華嚴云所有慧身不由他

悟豈由昔敎耶. 前三句多是三十一菩薩入

不二法門. 後一句多是文殊淨名入不二法

門. 雖同應[&FFFF]#化功歸己進入何妨. 第四四句

者一敎門非理門. 敎是能通理是所通能所

異故. 二理門非敎門. 吾聞解脫之中無有言

說故. 三敎門卽理門. 文字卽解脫故四理門

卽敎門. 解脫卽文字故. 前二句三藏之理敎.

非今入門. 後二句是今入不二法門. 第五四

句者一默門不入. 卽身子默然者是也. 二默

門入. 卽淨名杜口是也. 三默說門皆不入. 卽

三藏理敎是也. 人則二乘者是. 四敎理皆入

圓家之敎理是也. 人則三十三菩薩是也. 第

六四句者. 一敎門入. 聞今說入者是也. 二行

下              欄

門入. 久積淨業稱無量者是也. 通論者佛子

行道已來世得作佛者是也. 三敎行共爲門

入. 如門而行入者是也. 四非敎非行入. 卽文

殊淨名是也. 非今聞敎行而入. 久成佛道故

也. 第七四句者. 一得敎不得門. 文字法師是.

二得門不得敎觀慧禪師是. 三得門復得敎

聞慧法師是. 四敎門俱不得. 假名阿練若是.

前後兩句非門亦復不入. 中之二句眞悟入

者是門亦是入也. 未悟入者觀行之中論門

論入. 非眞入不二法門也. 第八四句者一出

門論入. 法華云以佛敎門出三界苦. 乘是寶

乘直至道場者是. 卽三乘歷五味敎入也. 二

出門不得入. 法華云背父而去五十餘年. 卽

凡夫五道者是也. 三亦出亦入得入. 涅槃云

捨無常色獲得常色. 受想行識亦復如是. 卽

別敎菩薩入也. 四不出不入而入. 經云生死

卽涅槃何論出入. 卽如上文不斷煩惱而入

涅槃. 是眞入不二法門. 卽圓敎菩薩入也. 第

九四句者一入而不入. 雖入化城未入寶所

故也. 二入而論入. 瓔珞云因是二空得入中

道是也. 三出而論入. 從中道雙照二諦者是

也. 四不入不出而入寂照俱泯也. 第十四句

者. 一三門不入. 卽藏通二敎義推三觀門. 是

三門不入也. 二三門入. 卽圓敎菩薩一心三

觀門入也. 三三門亦入亦不入. 卽別敎菩薩

別入非圓入也. 四三門非入非不入. 修三觀

門不定圓別人者是也. 是則三十二菩薩各

說入不二法門. 此約情悟以釋也. 淨名杜口

是眞入不二法門者. 此就理釋也. 若如向解

經數: 一七七八

經名: 維摩經略疏卷第九

頁數: 六九○

上              欄

二不二約迷悟釋也. 若就照中名不二者. 卽

是照而雙寂亦名爲入. 雙照二諦名之爲二.

卽是寂而雙照. 亦名爲出. 是則二不二入之

與出皆就悟論. 法者所照二不二之法也. 門

者還是照二不二法. 通達無滯名爲門也. 是

則還是一法約用處名異. 故名入不二法門.

又二者俗諦眞諦生死涅槃爲二. 若偏存俗

諦是生死流動. 若計有涅槃是無爲陸寂. 若

依此眞俗是則爲二. 止住門外宿彼草菴. 不

能得入不二之門見於中道. 今明不二法門

者不住生死涅槃之二. 亦不離生死涅槃之

不二. 雙捨二邊及不二邊. 通至中道. 稱爲入

不二法門. 此中道理名之爲門. 法華云唯有

一門而復狹少. 此是智慧之門故. 又云其智

慧門難解難入. 非但藏通菩薩所不能入. 別

敎三十心亦所不入. 唯除諸菩薩衆信力堅

固者. 又圓觀十信但能信解. 亦未能入. 十住

初心乃能入耳. 問十信何不似解入似. 答通

意可爾別義不然. 如人知彼家有物未必入

其門內. 今明入者是證初住. 已顯法身得名

爲入. 如開示悟入初住中論. 此品來意者遠

從前來. 所彈菩薩住通敎及別敎地前來得

入此門無生忍位. 今欲顯成圓別之敎於二

門中無所拘滯. 通而不壅亦不通中住也. 復

次進論. 上入室慰喩調伏中云. 今我此病非

眞非有. 衆生病亦非眞非有. 上但明其意而

文略. 今欲廣說中道雙用是法故有此品來

也. 復次上觀衆生品乃當三諦同觀. 無中假

而不空正爲入空. 卽是實智. 佛道一品乃當

中              欄

三諦1但照. 無空中而不假正爲出假. 卽是權

智. 猶未融通使權實不二. 類如天地陰陽不

合萬物不生. 故權實隔別實慧不生. 今欲會

此權實顯於中道. 故有此品來也. 復次門名

能通非但通入亦復通出. 二而不二名爲通

入不二而二名爲通出. 通敎菩薩從思議有

作二諦入. 不見中道計有生死涅槃爲得. 故

將別敎接通之時明見中道. 名之爲入. 此是

二而不二名入中道. 若從別敎. 照於2今段思

議之俗森羅萬像卽是不二而二. 名之爲出.

又復非但不二名入二亦名入. 法門無量種

種不同. 如法華明. 長者造立舍宅五欲自娛.

金銀倉庫無種不有. 此是照不思議之俗. 不

二而二名之爲出. 自於中道證其出入. 不同

門外思議之俗辨其出入. 如舍利弗善吉被

加說般若領家業時. 此亦從二而入不二. 被

命而已非眞悟入. 若領知衆物出入羅列. 領

知不思議之俗. 還出草菴二乘之眞者. 是時

名爲從不思議之二而出思議之不二. 今言

入不二門者卽是不思議不二門也. 就此品

爲三. 一淨名問二諸菩薩各說三聞品得益.

就各說中有三十三菩薩. 若准此文五千皆

說. 但三十三者必有所表. 今作三義往釋. 一

明三十三者表三十三天有不死之藥. 菩薩

卽三十三天共說不二之門. 卽是不死甘露

也. 卽用三十三對四十二地. 用三十業三十

心. 用二對等覺妙覺. 一對十地. 此則合地開

三十心. 若如仁王明十四度. 合三十心爲三.

開十地爲十妙覺爲一. 亦對大品四十二字

下              欄

門. 初阿後□. 初阿名諸法初不生. 此中最初

法自在菩薩說不生不滅入不二法門. 卽阿

字義亦如中論八不初辨不生不滅. 若聞阿

字門卽解一切義. 初阿字具四十二字功德.

後□亦具四十二字功德. 中四十字皆具四

十二功德. 故初地卽具四十二地功德. 若無

分別中而論分別不二而二. 說有四十二地.

若分別中無分別而二不二者. 一地之中皆

具諸地. 一字之中皆具諸字. 過□無字可說

者. 如維摩是最後□字妙覺之地. 是故默然

無言. 當知三十三菩薩卽表此之三義. 二自

行爲語. 類如五百比丘各說身因. 如來印定

一一比丘無非正說. 但爲其約一法得入見

眞斷結. 今逐說而觀之故別不同. 名爲各說

身因. 見理無異故言無非正說. 此三十三菩

薩亦復如是. 無生之理不殊而入門不同. 觀

法各異故有三十三種. 如云泥洹眞法寶衆

生以種種門入. 三就化他爲語卽是隨四悉

檀機悟不同. 約物有異致有差別. 實行之者

未入無生樂聞無生無滅. 卽是隨世界. 或執

生滅卽用無生無滅. 卽斥其生滅卽是隨對

治. 或有人聞餘法不生善心. 若聞無生無滅

雙亡二邊善心卽進. 卽是爲人隨得悟處. 亦

五千之觀悟無生忍者. 卽第一義也. 據一門

之中皆具四意. 我無我常無常垢淨苦樂等

亦如是. 第四約別圓往判. 若是三十一菩薩

皆以有言言於無言. 是名別敎. 文殊以無言

言於無言. 淨名以無言無言. 是名圓敎. 圓敎

二種一聖說法二聖默然. 一聖說者. 聖名爲